
Na podlagi 16. in 38.b člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22, 18/23 in 83/25 – ZOUL), Proračuna Republike Slovenije za leto 2025 (Uradni list RS, št. 123/23 in 104/24), Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24, 17/25 – ZFO-1E in 32/25 – ZJU-1), Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1 in 39/25 ), Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11), Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23, 88/24 in 79/25), Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (UL L št. 275 z dne 25. 10. 2003, str. 32), zadnjič spremenjene z Uredbo (EU) 2024/795 Evropskega parlamenta in Sveta z dne 29. februarja 2024 o vzpostavitvi platforme za strateške tehnologije za Evropo (platforma STEP) in spremembi Direktive 2003/87/ES ter uredb (EU) 2021/1058, (EU) 2021/1056, (EU) 2021/1057, (EU) št. 1303/2013, (EU) št. 223/2014, (EU) 2021/1060, (EU) 2021/523, (EU) 2021/695, (EU) 2021/697 in (EU) 2021/241 (UL L, 2024/795 z dne 29. 2. 2024) (v nadaljnjem besedilu: ETS direktiva), Izvedbene uredbe Komisije (EU) 2020/1001 z dne 9. julija 2020 o določitvi podrobnih pravil za uporabo Direktive 2003/87/ES Evropskega parlamenta in Sveta v zvezi z delovanjem sklada za modernizacijo, namenjenega podpori naložbam za modernizacijo energetskih sistemov ter izboljšanje energijske učinkovitosti nekaterih držav članic (UL L št. 221 z dne 10. 7. 2020, str. 107), zadnjič spremenjene z Izvedbeno uredbo Komisije (EU) 2023/2606 z dne 22. novembra 2023 o spremembi Izvedbene uredbe (EU) 2020/1001 o določitvi podrobnih pravil za uporabo Direktive 2003/87/ES Evropskega parlamenta in Sveta v zvezi z delovanjem sklada za modernizacijo, namenjenega podpori naložbam za modernizacijo energetskih sistemov ter izboljšanje energijske učinkovitosti nekaterih držav članic (UL L, 2023/2606 z dne 23.11.2023) ter 141. člena Energetskega zakona (Uradni list RS, št. 38/24 in 47/25 – ZOEE-A) izdajam

SKLEP
o spremembi in dopolnitvah 
»POVABILA k predložitvi vlog za neposredno potrditev projektov v okviru Sheme EE (del A): Posodobitev in razvoj prenosnega in distribucijskega električnega omrežja (oznaka: POVABILO MS EE-A)«

za sofinanciranje s sredstvi Sklada za modernizacijo v obdobju 2024-2030,

ki je bil objavljen na spletni strani ministrstva: https://www.gov.si/zbirke/projekti-in-programi/sklad-za-modernizacijo/ z dne 14. 8. 2025.


1. V poglavju 8.1 »Višina razpoložljivih sredstev« se v drugem odstavku spremeni tako, da se glasi:  

»Okvirna višina sredstev Sklada za modernizacijo, ki so na razpolago za sofinanciranje projektov na podlagi predmetnega povabila, znaša 47.459.000,00 EUR.«

2. V poglavju 8.2 »Oblika podpore, višina sofinanciranja in intenzivnost pomoči« se drugi odstavek spremeni tako, da se glasi:

»Priznani upravičeni stroški projektov se sofinancirajo v višini največ do stopnje izračunane finančne vrzeli projekta, kot izhaja iz analize stroškov in koristi v okviru predložene investicijske dokumentacije, glede na razpoložljiva sredstva po tem povabilu.«

3. V poglavju 8.2 se tretji odstavek briše.

4. Vsa ostala določila povabila ostanejo nespremenjena.

5. S tem sklepom se razveljavi sklep št. 545-39/2025-2570-9 iz dne 9. 12. 2025.

6. Ta sklep začne veljati takoj po izdaji.


Skladno z navedenim popravkom se, tako da vsebinsko ustreza novim določilom, uskladi tudi besedilo povabila in se čistopis objavi na spletni strani https://www.gov.si/zbirke/projekti-in-programi/sklad-za-modernizacijo/.



Pripravil:
Izidor Barši
Višji svetovalec


	mag. Bojan Kumer
	  MINISTER

